
Előterjesztés
A Jászsági Szociális Szolgáltató Társulás Társulási Megállapodás módosításának, valamint a módosítással egységes szerkezetbe foglalt Társulási Megállapodásának jóváhagyásáról

Tisztelt Képviselő-testület!
A Jászsági Szociális Szolgáltató Társulás Társulási Tanácsa 2018. november 20-i ülésén, a 74/2018. (XI.20.) számú határozatával elfogadta a Társulási Megállapodás módosítását, melyet szükséges minden tagönkormányzat képviselő- testületének minősített többséggel hozott határozattal jóváhagynia legkésőbb 2018. december 31-ig. 
A Társulási Tanács határozatának kivonata és a Társulás egységes szerkezetbe foglalt Társulási Megállapodása az előterjesztés mellékletét képezi.
Kérem a Tisztelt Képviselő – testületet, hogy az előterjesztést megtárgyalni és a határozati javaslatot elfogadni szíveskedjenek!
…/2018. (XII.13.) számú Képviselő – testületi határozati javaslat
(A Jászsági Szociális Szolgáltató Társulás Társulási Megállapodás módosításának, valamint a módosítással egységes szerkezetbe foglalt Társulási Megállapodásának jóváhagyásáról)
1./ Jászapáti Városi Önkormányzat Képviselő-testülete megtárgyalta és minősített többséggel jóváhagyja a Jászsági Szociális Szolgáltató Társulás Társulási Tanácsának 74/2018. (XI. 20.) számú határozatával elfogadott Társulási Megállapodás módosítását az alábbiak szerint:

A Jászsági Szociális Szolgáltató Társulás Társulási Megállapodásának a „9. Szociális és gyermekjóléti ellátás” pontjában az   

„A Társulás 2015. augusztus 1-től Jászalsószentgyörgy, Jászboldogháza, Jászjákóhalma és Jásztelek települések közigazgatási területén társulási formában biztosítja az étkeztetést, a házi segítségnyújtást, valamint az idősek nappali ellátását a Társulás által fenntartott Jászsági Szociális Alapszolgáltató Központ keretei között, a hatályos működési engedélyben foglaltak szerint.” 
szövegrész helyébe az
„A Társulás Jászsági Szociális Alapszolgáltató Központ alapító okirata alapján Jászalsószentgyörgy, Jászboldogháza, Jászjákóhalma, Jásztelek és Jászdózsa települések közigazgatási területén társulási formában biztosítja az étkeztetést, a házi segítségnyújtást, valamint az idősek nappali ellátását a Társulás által fenntartott Jászsági Szociális Alapszolgáltató Központ keretei között, a hatályos működési engedélyben foglaltak szerint.” 
szövegrész kerül. 


2./ Jászapáti Városi Önkormányzat Képviselő-testülete jóváhagyja a Jászsági Szociális Szolgáltató Társulás módosítással egységes szerkezetbe foglalt Társulási Megállapodását az előterjesztés szerinti tartalommal.

           3./ A Képviselő-testület felhatalmazza Farkas Ferenc polgármestert a Társulási   
               Megállapodás aláírására.
Képviselő-testület jelen határozat egy példányát kiadmányozni rendeli a Jászsági Szociális Szolgáltató Társulás részére.
A Társulási Megállapodás módosítása a tagönkormányzatok támogató határozataival lép hatályba, legkorábban 2019. január hónap 1. napjával.  

Határidő:	2018. december 31.
Felelős:	Farkas Ferenc polgármester 
Értesül:         1./ Jászsági Szociális Szolgáltató Társulás (székhelyén)
	           2./ Farkas Ferenc polgármester
	           3./ Képviselő-testület tagjai – helyben
	           4./ Biróné dr. Boros Anikó jegyő
	

		
Jászapáti, 2018. december 04.
					
Farkas Ferenc
 polgármester

